Hjernevask (TV-program)

Hjernevask er en norsk populærvitenskapelig faktaserie med Harald Eia som gikk på NRK1 i 2010. Gjennomgangstema i serien var om hvorvidt det var arv eller miljø som hadde størst påvirkning for hvordan mennesker ble som voksne. En stor del av serien var basert på samtaler med norske og utenlandske forskere som hadde forskjellig ståsted hva gjelder biologisk og sosial påvirkning. Eia hadde en konfronterende stil overfor norske forskere innen humaniora og samfunnsvitenskap, og satte disse opp mot utenlandske og noen norske forskere med et biologisk og evolusjonspsykologisk ståsted. Serien tok opp tema som likestilling, vold, tilfeldig sex, seksuell legning, rase, og foreldreeffekten. Serien ble omstridt og gjenstand for en hard debatt i ulike fagmiljøer. Programmet gikk sent på mandagskvelder.

Premieren ble sett av , noe som ble ansett som meget høyt med tanke på sendetidspunktet.

Eia ble tildelt Fritt Ords Honnør for serien, samt Mensa Norges pris sammen med med-programskaper Ole-Martin Ihle.

 Bakgrunn 
Planen i utgangspunktet var å lage et TV-program om biologi i forbindelse med Darwin-året, men Steven Pinkers kontroversielle bestselger The Blank Slate inspirerte de to programskaperne til «å gå litt dypere inn i det biologiske fundamentet for forskjellen mellom mennesker.»

 Mottakelse og reaksjoner 
Premieren av programmet ble godt mottatt av VG, Dagbladet og Aftenpostens TV-anmeldere. Alle tre gav programmet terningkast fem.Underholdende hjernevask – Kultur – TV – Aftenposten.no

Serien ble nominert til Gullruten 2010 i klassen beste magasin- eller livsstilsprogram og vant fagprisen beste klipp/redigering ved Finn Krogvig under Gullruten 2011.

Like før serien ble vist, beskyldte flere norske forskere Harald Eia for å ha en forutinntatt agenda om «å overbevise det norske folk om at det meste skyldes gener». Programmet ble klaget inn til PFU av kjønnsforskeren Jørgen Lorentzen, som var intervjuet, men klagen ble avvist.

Kritikere av Eia og programmet Hjernevask anklaget ham også for å forsøke å henge ut norske forskere. Dagbladets Marie Simonsen mente at Hjernevask var det mest politiske programmet hittil laget av NRK, og at det hadde ødelagt Lorentzens renommé. Professor Stein Erik Ulvund mente at Eia drev med manipulasjon og at han klippet vekk det som ikke passet hans agenda. Rune Sævre, biolog og tidligere leder i Biologforbundet, mente at Eias fremgangsmåte var for useriøs og at hans framstillinger var meget tendensiøse.Eias biologi er for useriøs – kultur – Dagbladet

I 2012 tok Eia selvkritikk for måten han gikk fram på under intervjuene. Serien var gjenstand for kritisk analyse i Frode Hellands studie Rasismens retorikk, fra 2019. Her fokuserer Helland spesielt på episoden om rase, og mente at Eia bidro til å legitimere rasistisk tankegods i norsk offentlighet. Intervjuet med raseteoretikeren Charles Murray ble fremhevet som et eksempel på dette.

Da biologiprofessor Dag O. Hessen ble spurt av Stavanger Aftenblad om hva  «Hjernevask»-debatten burde føre til, svarte han:

Sosiologiprofessor og kjønnsforsker Øystein Gullvåg Holter ved Senter for tverrfaglig kjønnsforskning ved Universitetet i Oslo fortalte A-Magasinet at han, etter Hjernevask-serien, hadde «bladd seg gjennom bunker med biologibøker på jakt etter velegnet faglitteratur.»

 Episoder  
Det er kun laget en sesong av programmet per dags dato på tross av høyt seertall og mye omtale. Eia ville ikke bli stemplet som «Gen-Harald» så han har derfor uttalt at han vil gå tilbake til humorsjangeren. Sesongen består av syv episoder.
   Tittel Deltagere Original sendedato11«Likestillingsparadokset»Anniken Huitfeldt, Jørgen Lorentzen, Cathrine Egeland, Camilla Schreiner, Simon Baron-Cohen, Richard Lippa, Anne Campbell, Trond Diseth1. mars, 2010Hvorfor velger jenter seg til omsorgsyrker og gutter seg til teknisk yrker på tross av at Norge rankes av FN som et av verdens mest likestilte land? Hvorfor blir arbeidsmarkedet mer kjønnssegregert jo mer økonomisk velstand et land har?22«Foreldreeffekten»Gudmund Hernes, Willy Pedersen, Judith Rich Harris, Hans Olav Tungesvik, Robert Plomin8. mars, 2010Hvor stor påvirkningskraft har foreldrene overfor barna? Går intelligens i arv?33«Homo/hetero»Sturla Berg Johansen, Thomas Folkestad, Jørgen Lorentzen, Agnes Bolsø, Nils Axel Nissen, Gerulf Rieger, Ricard Lippa, Simon LeVay, Arve Sørum, Glenn Wilson15. mars, 2010Om homofili er medfødt eller tillært. Kan en se på en person om vedkommende er homofil? Er det forskjeller heterofile og homofiles hjerne? Er homofili et utslag av et valg eller er det medfødt?44«Vold»Hedda Giertsen, Richard Nisbett, Erling Sandmo, Ingvild Forbord, Marit Clementz, Steven Pinker, Ragnhild Bjørnebekk, Inger Lise Lien, David Buss22. mars, 2010Er folk fra noen kulturer mer aggressive enn andre? Er behov for hevn noe tillært eller medfødt?55«Tilfeldig sex»Willy Pedersen, Jørgen Lorentzen, Leif Edward Kennair, Anne Campbell, Gro Isachsen, Martine Aurdal, Richard Lippa, David Buss5. april, 2010Er det biologiske årsaker til menn har en større tilbøyelighet enn kvinner for å ønske uforpliktende sex? Er kyskhetsidealer som kvinner i større grad enn menn et resultat av en evolusjonær strategi, eller er det en historisk arv fra victoria-tiden?66«Rase»Trond Thorbjørnsen, Knut Olav Åmås, Cathrine Sandnes, Charles Murray, Richard Nisbett, Richard Lynn.12. april, 2010Finnes det genetiske forskjeller mellom ulike folkeslag, og hvor store er forskjellene mellom oss?77«Født sånn eller blitt sånn» Jørgen Lorentzen, Knut Olav Åmås, Agnes Bolsø, Trond H. Diseth, Nils Axel Nissen, Martine Aurdal, Hedda Giertsen, Cathrine Egeland, Tom Colbjørnsen, Simon Baron-Cohen, Steven Pinker, Leif Edward Ottesen Kennair, Philip Skau, Vigdis Bunkholdt, Simon LeVay. 19. april, 2010Er vi født sånn eller blitt sånn - hvorfor oppfører vi oss slik vi gjør?

 Referanser 

 Eksterne lenker 
 Hjernevask – NRK-blogg
 Uviten: Et tilbakeblikk på «Hjernevask» (av Øyvind Østerud, Aftenposten, 2015)


Kategori:Norske faktaprogrammer på TV
Kategori:TV-produksjoner på NRK
Kategori:Norske TV-produksjoner fra 2010-årene
Kategori:TV-program med vinnere av Gullrutens fagpris